NALBA MICA                                                                    FLORA SPONTANA
MALVA NEGLECTA WALLR. - FAM. MALVACEAE

Nalba mică sau Caşul popii cum i se mai spune este o plantă comună, ierboasă, anuală sau perenă, înaltă de 10-40 cm, târâtoare (rar erectă), bogat foliată şi acoperită cu peri moi, frunze alterne, lung peţiolate (pină la 15-25 cm), limb reniform sau rotund cu 5-7 lobi palmaţi, rotunjiţi şi cu margine dinţată, flori mici, alb-roze, câte 1- 6 la subsuoara frunzelor.

Partea utilizată. Frunzele (Folium Ma1vae neglectae).

Ecologie, răspândire. Specie puţin pretenţioasă care creşte în locuri ruderale şi necultivate, în special în localităţi, în curţi şi pe marginea drumurilor, la lumină directă. Pe vreme excesiv de ploioasă este atacată masiv de rugină, produsul fiind inapt pentru recoltare.

Recoltare. Numai limbul prin ciupire sau cu recoltatorul de muşeţel (acolo unde planta este în masă). 

Principii active. Mucilagii, tanoizi, lipide, fitosteroli, vitaminele C şi A.

Acţiune farmacologică. Emolient; maturativ; uşor laxativ.

Recomandări majore. Tuse, bronşită; laringită (în faza iritativă).

Alte recomandări. INT. - Enterite, constipaţii; cistite. EXT. - Dureri de gât, amigdalite, afte; furunculoză.

COSM. - Iritaţii ale pleoapelor şi obrazului; cuperoză; ten uscat.

Mod de administrare. INT. - Macerat la rece sau infuzie (1 lingură la cană), 3 căni pe zi. 
EXT. - Gargară, spălături locale, cataplasme cu decoct concentrat (50 g la litru).

